कॉलेज में नहीं चलेंगे 'अमर्यादित' कपड़े : छात्र संगठन  
मणिपुर में छह छात्र संगठनों ने एक फरमान जारी करने का फैसला किया है जिसमें स्कूल और कॉलेज छात्रों के ‘अमर्यादित’ किस्म के कपड़े पहनने पर प्रतिबंध लगाया गया है।
मणिपुर में छह छात्र संगठनों ने एक फरमान जारी करने का फैसला किया है जिसमें स्कूल और कॉलेज छात्रों के ‘अमर्यादित’ किस्म के कपड़े पहनने पर प्रतिबंध लगाया गया है।
 
उन्होंने कहा है कि छात्राओं को टखने तक की लंबाई वाला मणिपुरी परिधान ‘फनेक’ पहनना चाहिए। घुटने से ऊपर के परिधान पर रोक लगाई गई है। स्कूल और कॉलेज में पढ़ाई के बीच मोबाइल फोन के इस्तेमाल पर भी पाबंदी लगाई गई है।
 
एक संयुक्त बयान में कहा गया है कि ऑल मणिपुर स्टूडेंट यूनियन, डेमोक्रेटिक स्टूडेंट्स अलायंस ऑफ मणिपुर और मणिपुर स्टूडेंट्स फेडरेशन जैसे छह छात्र संगठनों ने इसे लागू करने के लिए एक समन्वय समिति बनाई है। बयान के मुताबिक संस्थानों के भीतर नशीले पदार्थ की बिक्री पर भी प्रतिबंध लगाया गया है।